**VPIS MUZEJSKEGA ABONMAJA 2024/2025 ZA VRTCE**

Spoštovani,

novo šolsko leto je pred vrati in ponovno vas vabimo **k vpisu muzejskega abonmaja za predšolske otroke.**

**Letošnje leto bo v muzeju zelo pestro. Čakajo nas nove razstave in sveže delavnice z aktualnimi temami in vsebinami.** Pošiljamo vam ponudbo za **MUZEJSKI ABONMA s šestimi** **kreativnimi delavnicami**, ki obetajo pustolovščine, izzive ter znanja in spoznanja iz preteklosti, ki bodo otrokom pomagala razumeti sedanjost in prihodnost. Letos pripravljamo delavnice:

**Igrače – Švuš, vrum, piip piip, Boooom, šleka pac!**

**Stare igre in igrače so stalnica naših muzejskih zbirk in navdiha. Tudi letos bo tako. V muzeju namreč odpiramo muzejsko razstavo posvečeno igračkam in igram preteklih desetletij. Razstava bo vseslovenska saj bodo k nam prišle igrače iz številnih slovenskih muzejev.**

**Lepa beseda lepo mesto najde (tudi v vrtcu)**

A ste vedeli, da je prijaznost vedno v modi? Začne se pri bontonu in konča s prijateljstvom. Pobrskali bomo po zgodovini (ne)primernega vedenja, oblačil, bontona in se priučili skrivnostnega jezika pahljače in pospremili lepo besedo na lepo mesto.

**Poklici in obrti našega mesta (tudi v vrtcu)**

**Naše mesto je bilo od nekdaj polno obrtnikov. Čas je, da spoznamo obrti lectarja, pasarja, usnjarja, urarja, krojača, lekarnarja, nepogrešljivega postreščka in še koga, ki je v preteklosti opravljal zanimiv poklic v našem mestu.**

**Vesna vigred, pomlad (tudi v vrtcu)**

Delavnica na temo praznovanja konca zime in prihoda pomladi. Na delavnici bomo spoznali šege in navade značilne za praznik pusta, Gregorjevega in Velike noči.

**A vemo kam gremo?**

Naša nova razstava »Človek, a veš kam greš?« bo prava dogodivščina. Namenjena bo trajnostnemu razvoju in odnosu do okolja. Spoznali bomo majhne in velike modrosti naših prednikov, ki so znali živeti tudi tako, da sploh niso imeli koša. Če se je kaj pokvarilo, so popravili. A danes kar 9 od 10 igračk ni popravljivih in končajo v košu.

**Mesto ob vodi**

**Le kakšno bi bilo mesto brez naše reke Drave in življenja ob njej? Ali ste vedeli, da je bila prav reka Drava ključna za nastanek našega mesta? O ja, pravijo tudi, da se ob polni luni v njej še danes skriva zlata krona iz stare pripovedke o veliki kači. Najbolje bomo mesto ob vodi spoznali tako, če gremo kar tja. Na sprehod, na Lent!**

Posamezna delavnica traja **eno šolsko uro**. Pri njihovi izvedbi se lahko prilagodimo vašim željam in izvedemo več delavnic v enem dnevu (npr. zaradi oddaljenosti ali na kulturni dan). Cena abonmajske vstopnice je **18,00€** na otroka. Ponujamo vam tudi možnost, da tri abonmajske delavnice izvedemo pri vas, v vašem vrtcu. V tem primeru je cena abonmaja **20,00€.** Poleg tega lahko zadnjo delavnico izvedemo s starši. V tem primeru je cena abonmajske vstopnice **20,00€** po osebi oz. **23,00€**, če tri delavnice izvedemo v vrtcu. Ob nakupu muzejske abonmajske vstopnice prejmejo otroci abonmajsko izkaznico, s katero imajo vse šolsko leto **brezplačen vstop v muzej** (za ogled razstav).

Prosimo vas, da za prijavo izpolnite priloženo prijavnico in jo pošljete v muzej (Muzej narodne osvoboditve Maribor, Ulica heroja Tomšiča 5, 2000 Maribor) ali na elektronski naslov **silva.volf@mnom.si** ter tako rezervirate termine, v katerih bi nas želeli obiskati. Vse dodatne informacije dobite pri Silvi Volf na **tel. 040 780 052.**

Veseli bomo, če se boste odločili za obisk našega muzeja.

Želimo vam obilo uspehov v novem šolskem letu in vas lepo pozdravljamo!

 Uroš Dokl, Simona Tripkovič,

 kustos pedagog direktorica

**PRIJAVNICA ZA MUZEJSKI ABONMA**

|  |  |
| --- | --- |
| **Vrtec:** |  |
| **Točen naslov vrtca, kjer se delavnice izvajajo (NE UPRAVE!):** |  |
| **Ime skupine:** |  |
| **Starost otrok:** |  |
| **Število otrok:**  |  |
| **Ime in priimek mentorja:** |  |
| **Telefonska številka mentorja:** |  |
| **Elektronski naslov mentorja:** |  |
| **Predlagani termini za delavnice****(dan v tednu in ura):** |  |
| **Datum prijave:** |  |

**Želimo, da se tri delavnice (od šestih) izvedejo v našem vrtcu (obkrožite):**

 **DA NE**

**Ene izmed navedenih delavnic se bodo udeležili tudi starši (obkrožite):**

 **DA NE**

Termini šestih kreativnih delavnic v šolskem letu 2024/2025:

|  |  |
| --- | --- |
| **Mesec** | **Naslov kreativne delavnice** |
| september–november | **Igrače – Švuš, vrum, piip piip, Boooom, šleka pac!** |
| november–december | **Lepa beseda lepo mesto najde (v)** |
| januar–februar  | **Poklici in obrti našega mesta (v)** |
| februar–april  |  **Vesna vigred, pomlad (v)** |
| april–maj | **A vemo kam gremo?** |
| maj–junij | **Mesto ob vodi** |

**Izpolnjeno prijavnico pošljite na elektronski naslov** **silva.volf@mnom.si****. Za dodatne informacije pokličite na telefonsko številko 040 780 052 (Silva Volf).**